OzLabs/hebrew-wiki-articles huggingface dataset:
חיה לוי

חיה לוי (לשעבר חיה סדן; נולדה ב-16 באוקטובר 1967) היא משוררת ישראלית, זוכת פרס שרת התרבות בתחומי היצירה הספרותית לספרי ביכורים.

== ביוגרפיה ==
לוי נולדה וגדלה בירושלים. היא צאצאית של רבי מנחם מנדל משקלוב, שהיה הראשון ממשפחתה שעלה לארץ ישראל. אביה אברהם עבד בספרייה הלאומית בגבעת רם בירושלים ואמה אביבה הייתה מורה וכתבה סיפורים קצרים.

לוי למדה בבית הספר התיכון על שם מיי בויאר ושירתה בצה"ל כמפקדת כיתה בגרעין נח"ל. לאחר סיום השירות בצה"ל, היא הצטרפה לעמותת "קדמה" למען חינוך עיוני בשכונות ובערי פיתוח, והייתה בצוות ההקמה של בית ספר תיכון קדמה בשכונת פת בירושלים ובצוות המייסד של בית הספר ברנקו וייס בית שמש. היא הקימה את "אופקים", מסלול למדעי הרוח והחברה בבית שמש ולימדה גם בבת ים בתיכון "רמות" ובמודיעין־מכבים־רעות ב-"תיכון מכבים רעות - מו"ר". ללוי תואר ראשון בפילוסופיה ותואר שני בספרות עברית מהאוניברסיטה העברית בירושלים<ref></ref>. היא כתבה באתר השירה ליריקה ושיריה התפרסמו באנתולוגיה "לא ברעש" של הליקון ובכתב העת "עירובין" (בקבצים ב, ג' ו-ה')<ref name=":0"></ref>. בנובמבר 2023 פורסם שספרה "המצאת האהבה" יראה אור בהוצאת ספרי עתון 77. <ref></ref>

== ספריה ==
*אכלתי פרחים (פורסם בשם חיה סדן). עריכה: אלי הירש, הוצאת ספרי עתון 77, 2014. הספר זכה בפרס שרת התרבות לספרי ביכורים.
* אחת חיה. עריכה: אלי הירש, פרדס הוצאה לאור, 2018. לנושאי השירים שבספר יש הקשר מרכזי שאפשר לכנות "ביוגרפי": לוי הייתה נשואה במשך כעשרים שנה. רבים מהשירים בספר עוסקים ברגשות שעלו בעקבות גירושין מנישואים אלה. נוסף על כך, השירים עוסקים ביחסיה של המשוררת עם אלוהים, עם תלמידיה, בנותיה, שירתה ועוד<ref></ref>.
*מאושרת ועצובה. עריכה: אלי הירש, הוצאת ספרי עתון 77, 2020. ספר השירים השלישי של חיה לוי עוסק באהבה ובבדידות<ref></ref>.

== חיים אישיים ==

לוי מתגוררת במודיעין, והיא אם לשתי בנות.
חיה לוי (לשעבר סדן) חזרה לשם הנעורים לאחר שהתגרשה.

== קישורים חיצוניים ==

* יצירתה של חיה לוי בקטלוג הספרייה הלאומית
* [https://chayalevi.wordpress.com/?fbclid=IwAR3OYdCA4_R8x1K4-wnbi_wwKdxdUawFImxJZ3Bwzn4aRVIRSxh6yz4WV4E הבלוג של חיה לוי]
* [http://www.nillydagan.com/סופ-ש-שירה-68-5-11-2015/1854-חיה-סדן משיריה של חיה לוי], באתר של נילי דגן
* [https://ashpaton.com/tag/חיה-לוי/ משיריה של חיה לוי], באתר "אשפתון"
* [https://ashpaton.com/2018/03/29/נונשלנטיות-קדחתנית-והומור/ ביקורת על ספרה "אחת חיה"], מאת רונה ברנס
* 

== הערות שוליים ==

קטגוריה:בוגרות תיכון בויאר
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:ישראליות זוכות פרסים: שירה
קטגוריה:משוררות כותבות עברית
קטגוריה:משוררים כותבי עברית
קטגוריה:משוררות ישראליות
קטגוריה:משוררים ישראלים
קטגוריה:נשות חינוך ישראליות
קטגוריה:אנשי חינוך ישראלים
קטגוריה:בלוגריות ישראליות
קטגוריה:מודיעין-מכבים-רעות: אישים
קטגוריה:בוגרי תיכון בויאר
קטגוריה:בלוגרים ישראלים
קטגוריה:ישראליות שנולדו ב-1967
קטגוריה:ישראלים שנולדו ב-1967
אוניברסיטת המדע והטכנולוגיה של סין

אוניברסיטת המדע והטכנולוגיה של סין (במנדרינית: 中国科学技术大学) היא אוניברסיטה מחקר ציבורית, הממוקמת בחפיי שברפובליקה העממית של סין, אשר הוקמה בשנת 1958. האוניברסיטה חברה בליגת C9, התאגדות אוניברסיטאות האוקיינוס השקט ואיגוד אוניברסיטאות המחקר במזרח אסיה. באוניברסיטה פועלות כ-12 בתי ספר ו-30 מחלקות. מבין הדמויות הבולטות שעבדו בעבר באוניברסיטה ניתן למנות את צ'יין שואה-סן ופאנג לי ז'י.

== היסטוריה ==
האוניברסיטה נוסדה בשנת 1958 בבייג'ינג ועברה לחפיי רק בשנת 1970 לאחר מהפכת התרבות.

== דירוגים בין־לאומיים ==
* דירוג שאנגחאי: מקום 64 (2023)
* Times Higher Education: מקום 57 (2024)
* דירוג QS לאוניברסיטאות: מקום 133= (2024)

==קישורים חיצוניים==

* 

קטגוריה:התאגדות אוניברסיטאות האוקיינוס השקט
קטגוריה:איגוד אוניברסיטאות המחקר במזרח אסיה
קטגוריה:ליגת C9
קטגוריה:אנחווי
קטגוריה:הרפובליקה העממית של סין: אוניברסיטאות ומכללות
מטה חומת מגן

מטה חומת מגן הוא ארגון ימני הקורא לסרבנות במקרים בהם חיילים מקבלים פקודה לפנות יישובים.

מטרת הארגון היא לא לפעול או לשבש תוכניות כמו תוכנית ההתנתקות אלא למנוע מלכתחילה את ההכשר לקבל החלטות מסוג זה.

== היסטוריה ==
באוקטובר 2004 פורסם כי הוקם הארגון, סיבת הקמתו הייתה ההחלטה על תוכנית ההתנתקות. כבר בימיו הראשונים פתח הארגון במבצע שנועד לשכנע את חיילי צה"ל שלא לציית לפקודת פינוי, מלבד התחום ההסברתי הארגון גם ערך מבצע החתמות בין מספרים חיילים, הגשה תביעות נגד קציני צה"ל אשר תומכים בפינוי התנחלויות, הארגון גם עוזר למתנגדי פינוי יישובים שלקראת גיוס או תמיכה במכתב השמיניסטים, מלבד זאת הגישו למספר קציני צה"ל טפסים בהם מוסבר מניעי הסירוב, לאחר כ-3 ימים של מבצע החתמות אספו פעילי הארגון כ-2000 חתימות של חיילים אשר הצהירו כי יסרבו לציית לפקודת פינוי יישובים. ראש הארגון ודוברו היה נועם לבנת (אחיה של לימור לבנת, שרת החינוך לשעבר), לבנת גם הפעיל בארגון כמה בנות אולפנה שעל אף הבעיות ההלכתיות שבניהול מאבק מסוג זה, אחת מהפעולות שבוצעו בעזרתן של בנות האולפנה הייתה איסוף כספים לצורך בניית בתי קבע לתושבי היישוב גבעת אסף.

בינואר 2005 דרש הארגון מהרמטכ"ל, דן חלוץ להעמיד לדין צבאי את מפקד חטיבת שומרון, יובל בזק בטענה כי בזק פעל בניגוד להחלטת בג"ץ והרס כ-2 מבנים בעת פינוי ההתנחלות "גבעת להבה" וזאת תוך עימות עם תושבי ההתנחלות.

ב-9 בפברואר 2005 קיים הארגון מסיבת עיתונאים בה הוצג עצומה עליה חתמו כעשרת אלפים חיילים, מספר זה בשלב מסוים גדל לכ-13,000 חיילים אשר סירבו לקחת חלק בפינוי ההתנחלויות בגוש קטיף וצפון השומרון.

== קישורים חיצוניים ==
* 
* 
* 

== הערות שוליים ==

קטגוריה:ארגוני ימין בישראל
קטגוריה:תוכנית ההתנתקות: ארגונים
קטגוריה:תנועות סרבנות בישראל
אוניברסיטת הונג קונג למדע וטכנולוגיה

האוניברסיטת הונג קונג למדע וטכנולוגיה (במנדרינית: 香港科技大學) היא אוניברסיטה ציבורית הממוקמת בהונג קונג אשר הוקמה בשנת 1991 ובכך היא האוניברסיטה השלישית שהוקמה בהונג קונג.

האוניברסיטה חברה בהתאגדות אוניברסיטאות האוקיינוס השקט (APRU), בפורום מנהיגי האוניברסיטאות העולמי (GULF) ומקיימת שיתופי פעולה עם אוניברסיטת וושינגטון בסנט לואיס.

האוניברסיטה מנוהלת על ידי מועצה בת 27 חברים הכוללת את נציגי ההנהלה והסטודנטים.

== היסטוריה ==
תכנונה של האוניברסיטה החל במהלך שנות ה-80. בתחילה האוניברסיטה הייתה אמורה להיפתח בשנת 1994 אך הוחלט לזרז את הבנייה ולפתוח אותה כשלוש שנים מוקדם מן הצפוי.

== ארגון אקדמי ==
* בית הספר למדעים
* בית הספר להנדסה
* בית הספר למנהל עסקים וניהול
* בית הספר למדעי הרוח והחברה

== דירוגים ==
=== דירוגים בין-לאומיים === 
* דירוג שאנגחאי - מיקום 301–400 (2023)
* דירוג Times Higher Education - מיקום 64 (2024)
* דירוג QS לאוניברסיטאות - מיקום 60 (2024)

=== דירוג אזורי - אסיה === 
* דירוג Times Higher Education - מיקום 5 (2024)
* דירוג QS לאוניברסיטאות - מיקום 15 (2024)

==קישורים חיצוניים==

* 

קטגוריה:התאגדות אוניברסיטאות האוקיינוס השקט
מדע וטכנולוגיה
קטגוריה:פורום מנהיגי האוניברסיטאות העולמי
קטגוריה:ברית האוניברסיטאות האסיאתיות
אוניברסיטת באת'

אוניברסיטת באת (באנגלית: University of Bath) היא אוניברסיטה ציבורית הממוקמת בבאת' שבממלכה המאוחדת אשר הוקמה בשנת 1885.

האוניברסיטה חברה באיגוד אוניברסיטאות חבר העמים הבריטי (ACU) ובארגון ברית GW4. מבין בוגריה הידועים של האוניברסיטה ניתן למנות את אדוארד לוואסה, אן מקליין, פלאח מוסטפא בכיר ופלורנס ואמבוגו.

== היסטוריה ==
שורשי האוניברסיטה טמונים בבתי ספר טכניים שנוסדו באזור בשנים 1595. מכללה נוספת נוסדה בבריסטול ב-1885. בשנת 1907 נוסד בית ספר לרוקחות שסופח למכללה בשנת 1929. כלל המוסדות האקדמיים קיבלו מעמד אוניברסיטאי בשנת 1966.

== מבנה ==
האוניברסיטה מחולקת לארבע פקולטות וכל פקולטה מחולקת לחוגים שונים:

====== הפקולטה להנדסה ועיצוב ======
* אדריכלות והנדסה אזרחית
* הנדסה כימית
* הנדסת חשמל
* הנדסת מכונות

====== הפקולטה למדעי הרוח והחברה ======
* כלכלה
* חינוך
* מדעי הבריאות
* פוליטיקה, שפות ומחקרים בינלאומיים
* פסיכולוגיה
* מדעי החברה והמדיניות

====== הפקולטה לניהול ======
* בית ספר לניהול

====== פקולטה למדעים ======
* ביולוגיה וביוכימיה
* כימיה
* מדעי המחשב
* מתמטיקה
* מדעי הטבע
* בית מרקחת ורוקחות

== דירוגים בין-לאומיים ==
* דירוג שאנגחאי: 401–500 (2023)
* דירוג Times Higher Education: מקום 251–300 (2024)
* דירוג QS לאוניברסיטאות: 148 (2024)

==קישורים חיצוניים==

* 

קטגוריה:אוניברסיטת באת'
באת'
קטגוריה:באת': מבנים
פאולה סלוסטרו

פאולה סלוסטרו (בספרדית: Paola Sallustro, נולדה ב-22 במאי 1988; בואנוס איירס, ארגנטינה), הידועה בשם Poli, היא שחקנית וזמרת ארגנטינאית. ידועה בתפקידיה בטלנובלות הארגנטינאיות של כריס מורנה, "המורדים ו"פלוריסיינטה". סלוסטרו בעלת פרויקט מוזיקלי עצמאי בשם "Pol-Y".

==קריירה מוזיקלית==
סלוסטרו החלה בלימודי פסנתר בהיותה בת שבע ולימודי שירה ותיאטרון בגיל שלוש עשרה.

ב-2010, סלוסטרו החלה, יחד עם חברי להקתה, להופיע בהופעות חיות וב-2012 החלה להופיע באופן עצמאי עם שירים שהלחינה בעצמה.

היום, סלוסטרו בעלת פרויקט מוזיקלי עצמאי בשם "Pol-Y".

==קריירת משחק==
סלוסטרו החלה את קריירת המשחק ב-2003, בטלנובלה הארגנטינאית של המפיקה והיוצרת כריס מורנה, "המורדים", לצידם של בנחמין רוחאס, פליפה קולומבו, לואיסנה לופילטו וקמילה בורדונבה.

בין 2004–2005, סלוסטרו גילמה את תפקידה של מאיה בטלנובלה הארגנטינאית "פלוריסיינטה", של היוצרת והמפיקה הארגנטינאית כריס מורנה, לצדם של חואן מנואל חיל נבארו, בנחמין רוחאס ופלורנסיה ברטוטי.

ב-2005 סלוסטרו נטלה חלק בטלנובלה הארגנטינאית "El Patrón de la Vereda" לצידם של גוסטבו ברמודס וקמילה בורדונבה.

ב-2006 סלוסטרו נטלה חלק בטלנובלה הארגנטינאית "El refugio" לצידם של פרנסיסקו באס וחורחה מאחיו.

ב-2008 סלוסטרו נטלה חלק בטלנובלה הארגנטינאית של כריס מורנה "כמעט מלאכים", בתפקידה של לולו.

ב-2011 סלוסטרו נטלה חלק בטלנובלה הארגנטינאית של חברת ההפקות Pol-ka, "היחידים", לצד שחקנים ושחקניות ארגנטינאים וארגנטינאיות.

==דיסקוגרפיה==
* 2011: Para besarte mejor
* 2013: Volando
* 2018: Salvajes

==חיים אישיים==
מ-2014, סלוסטרו נמצאת במערכת יחסים עם המתופף הברזילאי דיאגו ליכטנשטיין.

==קישורים חיצוניים==

קטגוריה:שחקניות קולנוע וטלוויזיה ארגנטינאיות
קטגוריה:זמרות ארגנטינאיות
קטגוריה:ארגנטינאיות שנולדו ב-1984
ללכת. לרכוב. רודאו.

לָלֶכֶת. לרכוב. רוֹדֵאוֹ. (באנגלית: Walk. Ride. Rodeo.) הוא סרט ביוגרפי אמריקני משנת 2019 בבימויו של קונור אלין מתוך תסריט מאת שון דווייר וגרג קופ ווייט על חייה של אמברלי סניידר, רוכבת רודאו שמתריסה נגד הסיכויים לחזור לספורט לאחר שבקושי שרדה תאונת מכונית שמשאירה אותה משותק מהמותניים ומטה. בסרט מככבים מיסי פייל, ספנסר לוק, ביילי צ'ייס ושרי שפרד.

== עלילה ==
בגיל 19, רוכבת הרודיאו אמברלי סניידר בקושי שורדת תאונת דרכים שמותירה אותה משותקת מהמותניים ומטה. הרופאים שלה אומרים שלעולם לא תלך שוב, קל וחומר לרכב. סניידר מתכוונת להתגבר על האבחנה שלה, כשהיא שוב רוכבת על סוסה 18 חודשים בלבד לאחר התאונה.

== שחקנים ודמויות ==
* ספנסר לוק בתפקיד אמברלי סניידר
** אוטום סניידר בתפקיד אמברלי סניידר בסצנות הפעלולים שלפני התאונה
** אמברלי סניידר בתפקיד אמברלי סניידר בסצנות פעלולים אחרי התאונה
* מיסי פייל בתפקיד טינה סניידר, אמה של אמברלי
* ביילי צ'ייס בתפקיד קורי סניידר, אביה של אמברלי
* אליוויה אלין לינד בתפקיד אוטום סניידר
* מיטשל הוג בתפקיד ג'יי סי סניידר
* אמבר טאסל בתפקיד אשלי סניידר
* ראלי קיין בתפקיד אמי לנקסטר
* בוב ג'סר בתפקיד ברוס אוונס
* לורי לייל אוליבר בתפקיד ג'יין אוונס
* קנת מילר בתפקיד הקצין בראד שרוויק
* מאט מדראנו כפרמדיק ביל דלגדרו
* קתלין רוז פרקינס בתפקיד סטייסי
* קתרין ג'ונס כאחות ג'נקינס
* דייוויד דלאו כד"ר אלכס פאטל
* שרי שפרד בתור פליס
* קורבין בלו התפקיד הפיזיותרפיסט דייגו
* ג'ון-פול האוורד בתור טאק
* ברברה אלין וודס בתפקיד ג'נה וולטרס
* מקס אהריך בתפקיד טייט ווטקינס
* הארי צימרמן כד"ר דניאלס
* דייוויד כריסטיאן וולבורן כד"ר תומאס

== הפקה ==
=== פיתוח ===
ב-29 ביולי 2018, הוכרז כי החלה הפקת סרט חדש של נטפליקס שכותרתו Walk Ride Rodeo על חיי אלופת הרודיאו המשותקת אמברלי סניידר. עוד הוכרז כי מיסי פייל, ספנסר לוק, ביילי צ'ייס, שרי שפרד, ריילי קיין, מיטשל הוג וג'ון-פול האוורד יככבו בסרט.<ref name="details"></ref>

צילומים עיקריים החלו בניו מקסיקו ביולי 2018.<ref></ref><ref></ref>

=== פעלולים ===
סניידר שימשה ככפילת פעלולים בכל קטעי הרכיבה שלאחר התאונה בסרט, בעוד אחותה הצעירה אוטום ביצעה את פעלולי הרכיבה לפני התאונה.<ref></ref>

== קישורים חיצוניים ==
* 

== הערות שוליים ==

קטגוריה:סרטי 2019
קטגוריה:נטפליקס: סרטים
קטגוריה:סרטים באנגלית
קטגוריה:סרטים ביוגרפיים אמריקאיים
קטגוריה:סרטי ספורט
קטגוריה:נכות באמנות
גל-עד

גַּל-עֵד, גל אבנים או מַצֶבֶת זיכרון הוא מבנה מלאכותי המורכב מאבנים מאוזנות, לרוב בצורת חרוט. המונח נזכר בספר בראשית.

בעידן המודרני גל-עד משמשים לרוב כציוני דרך. בימי קדם הם שימשו גם למגוון רחב של מטרות:
* לציון אתר קבורה, או להנצחת אנשים שנפטרו.
* לסימון שביל באזור סלעי, מדברי או על פני קרחון.
* לציון פסגת הר.
* על מנת לסייע בניווט – חלקם הוקמו במרחקים קבועים על מנת לסייע לנווט במזג אוויר גרוע.
* למטרות טקסיות אשר לעיתים היו קשורות לאסטרונומיה
* להנצחת מקומות בהם התרחשו אירועים בולטים.
* על מנת לאתר פריטים קבורים, כגון מטמון של אוכל או חפצים.

הגל-עד משתנים בגודלם, ולעיתים עשויים להיות צבועים או מעוטרים – על מנת שיבחינו בהם ביתר קלות או מסיבות דתיות. דוגמה לסוג של גל-עד קדום היא האינוקשוק המשמש את המתיישבים האינואיטים באזור הארקטי של קנדה.

<gallery heights="200px" widths="200px">
LysebotnStoneMan.jpg|גל-עד על פסגת הר לצד פיורד במערב נורווגיה
File:רוג׳ום.jpg|גל-עד על פסגת קרני חיטין
Plateau_d'emparis,_(2250_m.)_cairn.JPG|גל-עד במזרח צרפת
Cairn_at_Garvera,_Surselva,_Graubuenden,_Switzerland.jpg|גל-עד במחוז סורסלבה שבשווייץ
</gallery>

== ראו גם ==
* דולמן
* אסטלה
* סטופה
* איזון אבנים

==קישורים חיצוניים==

* 

==הערות שוליים==

קטגוריה:ניווט
קטגוריה:טיפוסי מבנים
אמברלי סניידר

אמברלי סניידר (באנגלית: Amberley Snyder; נולדה ב-29 בינואר 1991) היא מתחרה במרוצי רודאו חביות ידועה. בשנת 2010, סניידר עברה תאונת דרכים ששיתקה אותה מהמותניים ומטה. היא התגברה על הפציעה והמשיכה להתחרות. בשנת 2015 היא התמודדה ברמה גבוהה כשזכתה בתחרות הרודאו הלאומית בארצות הברית.

== חיים מוקדמים ==
אמברלי סניידר נולדה ב-29 בינואר 1991 בקליפורניה לטינה וקורי סניידר. היא השנייה והגדולה מבין חמשת אחיה, אשלי, ג'יי סי, טיילור, אוברי ואוטום.<ref name="google"></ref>

=== קריירת רודיאו ===
סניידר רכבה לראשונה על סוס בגיל 3 והחלה להתמודד במרוצי חבית רודיאו כשהייתה בת 7.<ref name="newmobility"></ref> לאחר מכן היא בילתה בסופי שבוע בקיץ במרוצי חבית, כיפוף מוט וחבל פריצה.<ref name="agdaily"></ref> היא זכתה באליפות העולם 2009 במסגרת איגוד הרודיאו הקטן של הבריטים. היא הייתה נשיאת חוואי העתיד של מדינת יוטה 2009–2010.<ref name="podbean"></ref>

=== תאונת דרכים והתאוששות ===
ב-10 בינואר 2010, היא נסעה בטנדר שלה מיוטה לתערוכת המניות הלאומית של ווסטרן בדנוור, קולורדו ולא הידקה את חגורת הבטיחות שלה לאחר עצירה התחנת דלק ברולינס, וויומינג. פחות מעשרה מיילים מתחנת הדלק, היא השפילה את מבטה לבדוק את המפה שלה, סטתה לנתיב הנגדי יתר על המידה והרכב שלה החליק מהכביש והתגלגלה 7 פעמים.<ref name="trib"></ref> היא הושלכה מהמשאית והוטחה על גדר תיל, אשר ריסקה את חוליה T-12 והשאירה אותה משותקת מהמתניים ומטה.<ref name="capitalpress"></ref> בעזרת פיזיותרפיה וחגורת בטיחות באוכף היא הצליחה בהמשך לחזור לרכיבה ולהתמודד ברודיאו שנה וחצי לאחר מכן.<ref name="cowboysindians"></ref> היא עברה ממכללת סנואו לאוניברסיטת המדינה של יוטה, שם הייתה קברניט צוות התאחדות הרודיאו הבין-אוניברסיטאית. היא גם זכתה במלגת שיין דרורי "Nothin 'But Try" בשנת 2014.<ref name="cowboylifestylenetwork"></ref>

בשנת 2015 זכתה אמברלי בזכות<ref name="rfdtv"></ref> להתמודד בתחרות הרודאו הלאומית של RFD-TV ברודאו האמריקני באצטדיון AT&T בארלינגטון, טקסס,<ref name="westernhorseman"></ref><ref name="deseretnews"></ref> ורשמה זמן של 15.3 שניות עם הסוס שלה "פאואר", רק 0.6 שניות איטיות יותר מזמן הזכייה. בשנת 2016 היא הייתה בטופ 5 של עמותת רודאו רוקו מאונטן פרו והיא גם זכתה בכרטיס איגוד הרודיאו המקצועי שלה לנשים בשנת 2016.<ref name="prorodeo"></ref>

== מוטיבציה ==
סניידר היא נואמת פופולרית ומפרסמת סרטון שבועי "רביעי בכיסא גלגלים" במדיה חברתית כדי להציג משימות יומיומיות שהפכו מאתגרות יותר. היא כתבה גם ספר ילדים מאויר Walk Ride Rodeo על התגברות על מצוקות.

== קולנוע ==
סיפורה של סניידר עובד על ידי נטפליקס לסרט עלילתי בשם "ללכת. לרכוב. רודאו." שיצא לאור ב-8 במרץ 2019. אמברלי עצמה ביצעה את כל פעלולי הסוסים שלאחר התאונה בסרט. בגלל הדמיון בסגנונות הרכיבה שלהם, אחותה הצעירה אוטום ביצעה את הפעלולים שלפני התאונה.<ref></ref> <ref></ref> <ref></ref>

== קישורים חיצוניים ==
* 

== הערות שוליים ==

קטגוריה:רוכבות סוסים אמריקאיות
קטגוריה:יוטה: אישים
קטגוריה:בלוגריות אמריקאיות
קטגוריה:בוגרי אוניברסיטת המדינה של יוטה
קטגוריה:אמריקאיות שנולדו ב-1991
קטגוריה:אמריקאים שנולדו ב-1991
בית הטירה

שמאל

בית הטירה, אשר ידוע גם בתור הטירה של הכרמל, הוא בית מגורים השוכן ברחוב יפה נוף 95, מרכז הכרמל, חיפה.

== היסטוריה ==
הבית נבנה בשנת 1937 ושימש בית מגורים למשפחה ערבית עשירה. בתקופת שלטון המנדט הבריטי בארץ ישראל התגורר בקומות העליונות של הבית פנחס רוטנברג, מייסד "חברת החשמל פלשתינה", הורתה של חברת החשמל לישראל.
== עיצוב המבנה ==
הבית שורר על שטח של 550 מ"ר ומכיל 3 חדרי שינה, 2 מרפסות, טרקלין, חדר כניסה, קליניקה וגינה. הבית בנוי מאבן ומעוטר בצריחים קטנים. הבית עוצב בסגנון אדריכלות אקלקטית, כיאה לתקופה שבה נבנה.
== קישורים חיצוניים ==

==הערות שוליים==

קטגוריה:חיפה: בתי מגורים
שועל-מעופף פסיפי

שועל-מעופף פסיפי (שם מדעי: Pteropus tonganus) הוא מין של עטלף מהסוג שועל-מעופף, החי רק בכמה מאיי האוקיינוס השקט של אוקיאניה, לרבות בסמואה האמריקנית, איי קוק, פיג'י, קלדוניה החדשה, ניואה, סמואה, איי שלמה, טונגה וונואטו.

עטלף זה גדול יחסית, באורך ממוצע של 231 מילימטרים, משקל ממוצע של 565 גרם וכנף באורך 12 עד 16 סנטימטרים. שני הזוויגים דומים בגודלם ומראם. העטלף בעל פרווה שחורה עם פנים חומות-כהות, אוזניים מחודדות שחורות וחזה צהוב-זהוב. העטלף יכול לעופף במשך זמן רב באמצעות כנפי העור החזקות שלו.

עטלפים אלה הם פעילי לילה החיים במושבות ומעופפים בלילות אל בין העצים. הם אוכלי פירות בתוספת צוף ואבקת פרחים. הם המאביקים העיקריים של מין העץ Ceiba pentandra ושל עוד כמה עצים.

העטלפים יכולים לנדוד בין האיים ולרוב מתקהלים באזורי יער, מטעים או ביצות מנגרובים, בהם הרבה צמחים פוריים.

== קישורים חיצוניים ==

== הערות שוליים ==

קטגוריה:עטלפי פרי
קטגוריה:בעלי חיים שתוארו ב-1830
קטגוריה:פיג'י: יונקים
רודולף קרצ'יל

רודולף קרצ'יל (בצ'כית: Rudolf Krčil; 5 במרץ 1906 – 3 באפריל 1981) היה כדורגלן ומאמן צ'כוסלובקי ששיחק בעמדת הקשר אחורי.

==ביוגרפיה==
קרצ'יל נולד ב-5 במרץ 1906 בטרנובאני שבהאימפריה האוסטרו-הונגרית של הזמן הזה. הוא החל לשחק כדורגל מגיל 13 בקבוצת טפליצר. ב-1927 עלה לקבוצה הבכירה, ושנתיים אחר כך שיחק עימה בליגה הצ'כוסלובקית. ב-1933 עבר לסלביה פראג. עם המועדון מבירת צ'כוסלובקיה זכה ב-3 תוארי אליפות. משם עבר קרצ'יל ב-1937 לשחק בפלוריאנה ממלטה. הוא חזר שנתיים אחר כך לארץ מולדתו ל-NSTG טפליץ שהייתה בשליטתו של הרייך השלישי.

קרצ'יל שיחק עבור נבחרת צ'כוסלובקיה וערך את הופעת בכורתו ב-28 ביוני 1929 בתיקו 3–3 נגד יוגוסלביה בזאגרב שבקרואטיה. משם ואילך לא כבש אף שער במדים הלאומיים וערך את הופעתו השנייה בה כמעט שלוש שנים לאחר משחקו הראשון, הפעם נגד אוסטריה. קרצ'יל, שטפן צ'מבאל ויוזף קושטאלק עמדו כקשרים האחוריים בנבחרת ובמונדיאל 1934 היה לנמוך קומה היחיד ביחס לשחקנים האחרים ששיחק בעמדתו. הוא סיים עימה במקום השני לאחר הפסד 2–1 בגמר לאיטליה. שנה לאחר הטורניר פרש קרצ'יל מהנבחרת.

==קישורים חיצוניים==

קטגוריה:כדורגלנים צ'כים
קטגוריה:כדורגלני מונדיאל 1934
קטגוריה:כדורגלני סלביה פראג
קטגוריה:כדורגלני טפליצה
קטגוריה:מאמני כדורגל צ'כוסלובקים
קטגוריה:קשרי כדורגל צ'כוסלובקים
קטגוריה:צ'כוסלובקים שנולדו ב-1906
קטגוריה:כדורגלני נבחרת צ'כוסלובקיה
קטגוריה:נפטרים ב-1981
אוגנדקס

אוגנדקס (שם מדעי: Ugandax; פירוש השם: "שור אוגנדי") הוא סוג נכחד של פר אפריקאי שחי במשך המיוקן עד הפליסטוקן שלפני 5.8 עד 2.5 מיליון שנה. הוא נקרא בשמו עקב המאובנים שלו שהתגלו באוגנדה. ממצאים נוספים התגלו בין השאר בדרום אפריקה, מלאווי, אתיופיה ובקרקעות בקניה, שם נחשפו המאובנים המוקדמים ביותר שלו.

בסוג זה נכלל מין אחד - Ugandax gautieri, אך ב-2006 נחשף סוג שני שחי באתיופיה.

פר זה היה קרובו של התאו האפריקני המודרני, בהתבסס על מחקרים טקסונומים המתבססים על מבנה שיניו. הוא היה מעט קטן יותר אך בעל גוף רחב כמו למרבית הפרים וקרניים בעלות בסיס רחב, אך מעט מפותלות ופונות מעלה. במראהו דמה לסוג פלוראוביס שחי בתקופתו באפריקה. הוא נחשב לאחד מראשוני הפרים שהתקיימו.

==קישורים חיצוניים==

==הערות שוליים==

קטגוריה:בקר
קטגוריה:פרים פרהיסטוריים
קטגוריה:מגה-פאונה של הנאוגן באפריקה
קטגוריה:מגה-פאונה של הפליסטוקן באפריקה
קטגוריה:מכפילי פרסה שחיו בנאוגן
קטגוריה:מכפילי פרסה שחיו בפליסטוקן
קטגוריה:מאובני טקסונים שתוארו ב-1970
דרור בירנבאום

דרור בירנבאום (נולד בדצמבר 1961) הוא איש עסקים, פעיל ציבור וראש העיר החמישי של קריית אונו, בין השנים 1993–2003.

== ביוגרפיה ==
בירנבאום נולד ב-1961 בקריית אונו. למד בבית הספר "ניר" ובתיכון הנשיא ע"ש יצחק בן-צבי בעירו. לפני בחירתו עבר קורס בניהול במכללה למינהל. ב-1980 התגייס לצה"ל ושירת בבסיס תל השומר.

== פעילות ציבורית וקריירה פוליטית ==
בירנבאום החל בפעילותו הפוליטית כשהיה נער ונבחר ליו"ר נוער המערך. ב-1984 מונה להיות מזכיר תנועת "הפועל" בקריית אונו. שנה לאחר מכן, נבחר להיות מזכיר מועצת הפועלים בעירו, והיה לאחד המזכירים הצעירים בארץ. בירנבאום נבחר לכהונה שנייה כמזכיר בשנת 1988. מטעם תפקידו הקים את אולם מופ"ת בעיר והפך את קן הנוער העובד והלומד בעיר לאחד מהמובילים בארץ. בבחירות לכנסת ה-13 עמד בראש מערכת הבחירות בקריית אונו מטעם מפלגת העבודה ונבחר ליו"ר הסניף המקומי.

:

בירנבאום התמודד בשנת 1993 בפריימריז של מפלגת העבודה בקריית אונו מול ראש העיר המכהן באותו ימים, דורון קרפ וניצח. הוא התמודד מטעם המפלגה לראשות העיר וגם זכה ברוב של 69% מקולות הבוחרים מול ראש העיר המכהן, דורון קרפ שהקים רשימה עצמאית ורץ מטעמה. בנוסף, הפך לראש העיר הצעיר ביותר בארץ כשהוא רק בן 32. סיעת העבודה במועצת העיר זכתה ב-5 מנדטים<ref></ref> ובירנבאום הרכיב קואליציה. בנובמבר 1998 זכה בפעם השנייה ברוב של 69% ונבחר לכהונה נוספת. סיעתו הגדילה את כוחה וזכתה ב-6 מנדטים<ref></ref>. סגנו באותן שנים, ישראל גל, שימש כראש העיר בין השנים 2013 ל-2024. בסוף שנת 2002 פרש מראשות העיר והקדים את הבחירות לאפריל 2003 (במקום שיתקיימו כסדרן בחודש אוקטובר באותה שנה). במקומו נבחר המועמד העצמאי יוסי נשרי.

בירנבאום הוא חבר מרכז מפלגת העבודה לשעבר, והוצב בבחירות לכנסת ה-15 במקום ה-94 ברשימת ישראל אחת. בבחירות לכנסת ה-16 הוצב במקום ה-65 ברשימת העבודה-מימד.

== לאחר הפרישה ==
אחרי הפרישה עבד כאיש עסקים והתגורר בקנדה ובהונגריה במסגרת תפקידו כמנהל הפעילות היזמית של חברה אשר בבעלות סולל בונה אינטרנשיונל (מקבוצת שיכון ובינוי). בנוסף כיהן כחבר מועצת המנהלים של תיאטרון בית ליסין, חבר הנהלת ההתאחדות לכדורגל בישראל וגם עמד בראש הוועדה הרפואית של ההתאחדות לכדורגל.

== קישורים חיצוניים ==
* [https://www.news1.co.il/Archive/006-D-959-00.html דרור בירנבאום], באתר News1 מחלקה ראשונה

== הערות שוליים ==

קטגוריה:ראשי עיריית קריית אונו
קטגוריה:אנשי עסקים ישראלים
קטגוריה:דירקטורים ישראלים
קטגוריה:פעילי מפלגת העבודה
קטגוריה:בוגרי בית ספר ניר (קריית אונו)
קטגוריה:בוגרי תיכון בן צבי (קריית אונו)
קטגוריה:מזכירי מועצות פועלים
קטגוריה:ראשי רשויות מקומיות מטעם העבודה
קטגוריה:ישראלים שנולדו ב-1961
Art Official Age

Art Official Age הוא אלבום האולפן ה־37 של המוזיקאי האמריקאי פרינס. הוא יצא לאור ב־26 בספטמבר 2014 על ידי NPG Records , ברישיון הפצה בלעדי לוורנר רקורדס , לראשונה מאז הסכסוך בין הצדדים באמצע שנות ה־90.

פרינס הוציא לאור בו זמנית את "Art Official Age" ואת "Plectrumelectrum".

==הצלחה מסחרית==
האלבום נכנס בהשקתו למקום החמישי במצעד בילבורד 200, תוך שהוא מוכר 51,000 עותקים בשבוע הראשון. בשבוע השני צנח האלבום למקום ה־22 במצעד, תוך שהוא מוכר 15,000 עותקים – סך הכל 66,000 עותקים נמכרו בשבועיים הראשונים להשקתו.

==יחס הביקורת ==

עם יציאתו לאור, קיבל "Art Official Age" ביקורת חיוביות באופן כללי ממבקרי המוזיקה. במדד מטקריטיק קיבל האלבום ציון ממוצע משוקלל של 70, בהתבסס על 24 ביקורות.

מבקרת "The A.V. Club", אביגיל קובינגטון, כותבת בביקורת נלהבת כי האלבום "כל כך חם ובלתי נשכח, שהוא חורך את האוזניים בשמיעה ראשונה". היא טוענת שהנושא המרכזי של האלבום הוא הצמצום בקשרים הבין־אישיים שנגרם כתוצאה מהשימוש המופרז בטכנולוגיה. היא מציינת לטובה גם את מילות האלבום (מתוך "Clouds"): "לעולם אל לך להמעיט/ בכוח של נשיקה על הצוואר/ כשהיא לא מצפה לכך – בחירה לירית חכמה שעושה את כל ההבדל בהפרדת פרינס מסבים אחרים ברוקנרול שנאבקים ללמוד טריקים חדשים". קובינגטון כותבת שלמרות מספר להיטי מועדונים, הבלדות הן אלה ש"זורחות באופן הבהיר ביותר באלבום" ומביאה כדוגמה את "This Could Be Us" ואת "Breakdown". היא מוסיפה ששירים כמו "U Know", "What It Feels Like" וה"בום־שבירה־מלכודת" של "Funknroll" יכלו בקלות להיראות כסינגלים שנכתבו והופקו על ידי אמנים שצעירים מפרינס ב־30 שנה. קובינגטון מסכמת כי באלבום פרינס "מחדש צליל שהוא הן מפותח הן נגיש לציניקנים ואוונגליסטים כאחד.

בן גרינמן, מבקר הניו יורקר, כינה את האלבום "אלבום פרינס קסום לגיטימי", וטען שלגבי רובו ככולו "ניתן בקלות לומר שהוא האלבום הקוהרנטי והמספק ביותר של פרינס מזה יותר מעשור". גרינמן, כקובינגטון, אף הוא טוען ש־"Clouds" (בעברית: "עננים") ו־"U Know" "מעלים את התמה של האלבום: הטכנולוגיה מפרידה אותנו ממי שאנחנו קרובים אליו, ואפילו מעצמנו", ו"החוסר באינטגרציה עלול לגרום לחוסר אינטגרציה. 'Clouds' מבקר את הפריקה של החוויה לשרתים מרוחקים (ה'עננים') ומעלה על נס את הרומנטיקה והקשרים הבין אישיים. השיר מעלה טיעון בנוי היטב על הדרך שבה עידן האינטרנט מעודד הצגה לראווה ריקה מתוכן. 'Clouds' הוא סוג של מנשר...". גרינמן אומר שדרכו של פרינס להתמודד עם האתגרים שהעידן החדש מציב היא "לעשות מה שתמיד עשה: לספוג כמעט כל סוג אפשרי של מוזיקה, ובקוסמות אלכימית להפוך את זה למשהו שמייצר מחשבות ורגשות". גרינמן מציין את "Funknroll", "שיר מסיבה מסעיר" (ומציין שקיימת גרסה לשיר גם ב־Plectrumelectrum, אך שזו שבאלבום הנוכחי "יותר מורכבת, עליזה ומצמררת בעת ובעונה אחת") . הוא מציין שהשירים "Affirmation III" / "Way Back Home" מציגים את פרינס, לראשונה מזה שנים, כ"משהו שניתן להבנה, ולגמרי אנושי". גרינמן מסכם: "...הוא בשנות החמישים לחייו, נאבק בבדידות, בהזדקנות, בהשראה יצירתית, בספק עצמי ובנוף תרבותי שמשתנה. ולמרבה המזל, הוא גם פרינס".

==רשימת הרצועות==
כל השירים נכתבו על ידי פרינס.

הערה
*כל שמות השירים מסוגננים באותיות רישיות למעט "affirmation I & II" ו־"affirmation III".

== מצעדים ==
=== מצעדים שבועיים ===

=== מצעדים שנתיים ===

== ראו גם ==
* Plectrumelectrum

==קישורים חיצוניים==

==ביאורים== 

==הערות שוליים==

קטגוריה:אלבומי פרינס
קטגוריה:אלבומי 2014
קטגוריה:אלבומים באנגלית
Hit n Run Phase One

Hit n Run Phase One (בעברית: פגע וברח שלב ראשון) הוא אלבום האולפן ה־38 של המוזיקאי האמריקאי פרינס. הוא יצא לאור ב־7 בספטמבר 2015 על ידי NPG Records , לראשונה באופן בלעדי בטיידל, וב־15 בספטמבר 2015, על גבי תקליטור.

תחילה דווח ששם האלבום יהיה "The Hit & Run Album", אך לבסוף אושר על ידי יחצני פרינס שהשם יהיה "Hit n Run Phase One".

== רקע והפקה ==
האלבום נקרא "Hit n Run" (בעברית: "פגע וברח") על שם סיבוב ההופעות הנושא את אותו שם , שמצידו נקרא כך בשל ההתרעות הקצרות ביותר – לעיתים של כמה שעות, להופעות. ההתרעות הועברו בין המעריצים בטוויטר. לעיתים גם חברות להקת הליווי של פרינס, "3rdEyeGirl", למדו באותו אמצעי על הופעות שבהן היו צריכות להשתתף: 

המפיק במשותף, ג'ושוע וולטון, השפיע רבות בתזמור, מיקסינג וביטים. וולטון הכיר את פרינס דרך אשתו, האנה וולטון־פורד , המתופפת בלהקת הליווי של פרינס, 3rdeyegirl. תחום עניין משותף נוסף שתרם להתקרבות ביניהם, היה אמונה באלוהים. וולטון סיפר על הפגישה הראשונה שלו עם פרינס: "פשוט עמדנו במטבח ודיברנו על כתבי הקודש במשך שעתיים".

וולטון תיאר את האלבום כ"אלבום פרינס ניסיוני" והוסיף, "אני יודע שיש לו סוגים שונים של בסיסי מעריצים, והאלבום הזה הוא בשביל הקולקטיב הסגול, אלה שאומרים 'לא אכפת לי מה הוא שׂם, אני פשוט אוהב אותו'".

== יחס הביקורת ==

עם יציאתו לאור קיבל "Hit n Run Phase One" ביקורות מעורבות ממבקרי המוזיקה. במדד מטקריטיק קיבל האלבום ציון משוקלל של 53, בהתבסס על 16 ביקורות.

המבקר בן שלו תיאר את האלבום כאחד הפחות טובים בקריירה של פרינס: 
שלו ציין לטובה את השיר "" וכאמור את השיר האחרון, "June".

== רשימת השירים ==

הערה
*"" מופיע כ־"" במהדורת התקליטור.

== מצעדים ==
=== מצעדים שבועיים ===

=== מצעדים שנתיים ===

==קישורים חיצוניים==

==ביאורים==

== הערות שוליים ==

קטגוריה:אלבומי פרינס
קטגוריה:אלבומי 2015
קטגוריה:אלבומים באנגלית
דודג' נאון SRT-4

דודג' נאון SRT-4 (באנגלית: Dodge Neon SRT-4) היא מכונית ספורט, קומפקטית מתוצרת חטיבת דודג' בקונצרן המכוניות דיימלר AG אשר יוצרה בין השנים 2003 – 2005 בארצות הברית.

=="דודג' נאון SRT-4"==
* מכונית ספורט - 4 דלתות.
* מנוע קדמי - רוחבי מתוצרת "קרייזלר" סדרה "Chrysler 1.8, 2.0 & 2.4 engine" סוג מנוע "EDV/EDT" (מגדש טורבו).
* סוג הנעה: הנעה קדמית 4x2.
* תאוצה בין 0–97 היא 5.6 שניות.

== גלריה ==
<gallery mode="packed" heights="90">
קובץ:'03-'05 Dodge Neon SRT-4.JPG | "דודג' נאון SRT-4" 
קובץ:Dodge SRT-4.jpg | "דודג' נאון SRT-4" 
קובץ:'03-'05 Dodge Neon SRT-4 (Centropolis Laval '10).jpg | "דודג' נאון SRT-4" 
קובץ:SRT4.jpg | "דודג' נאון SRT-4" 
קובץ:Tuned '03-'05 Dodge SRT-4 (Orange Julep).jpg | "דודג' נאון SRT-4" 
קובץ:Neon Meeting 2007 010.jpg | "דודג' נאון SRT-4" - מבט לתא הנהג ולוח מחוונים
קובץ:Neon Meeting 2007 016.jpg | "דודג' נאון SRT-4" - מבט ל-מנוע 
</gallery>

==ראו גם==
* דודג'
* קרייזלר נאון

==קישורים חיצוניים==

* 
* 

==הערות שוליים==

קטגוריה:מכוניות ספורט
קטגוריה:דגמי מכוניות שהושקו ב-2003
נאון SRT-4
קטגוריה:מכוניות אמריקאיות
פאולין פיליפס

פאולין פיליפס (באנגלית: Pauline Esther "Popo" Phillips; 4 ביולי 1918, סו סיטי – 16 בינואר 2013, מינאפוליס), הידועה בכינויה אביגיל ואן ביורן (Abigail Van Buren), הייתה כותבת הטור "Dear Abby" המתפרסם במעל ל-1,400 עיתונים עם כ-110 מיליון קוראים. בשנים 1963–1975 היא הייתה מנחת תוכנית רדיו בשם זהה.

== ביוגרפיה וקריירה ==
פאולין פרידמן נולדה בסו סיטי למשפחת מהגרים מאימפריה רוסית. בבעלות המשפחה הייתה רשת בתי קולנוע. היא הייתה הצעירה בין ארבע בנות המשפחה והייתה לה אחות תאומה.

לאחר סיום בית הספר, פאולין פרידמן למדה פסיכולוגיה ועיתונות בקולג' מקומי. ביחד עם אחותה הן כתבו בעיתון של המוסד בו למדו. ב-2 ביולי 1939 ביום הולדת ה-21 האחיות התחתנו בטקס כפול. פאולין התחתנה עם מורטון פיליפס ובהמשך נולדו לזוג בן ובת.

בינואר 1956, בהיותה בת 37 פאולין פיליפס הגיעה לסן פרנסיסקו. היא טלפנה לעורך San Francisco Chronicle והציע לו לכתוב טור תשובות למכתבים של קוראי העיתון. הוא נתן לה מספר מכתבים וביקש לתת תשובות תוך שבוע. פאולין פיליפס נתנה לו כל התשובות תוך שעה וחצי והתקבלה לצוות העיתון. כשם עט היא בחרה "אביגיל ואן ביורן" על שם של אביגיל ומרטין ואן ביורן.

אחותה הייתה בעלת טור בעיתון מתחרה. בשנת 1956, פאולין פיליפס הציעה לעיתון בה עבדה אחותה מחיר מופחת. האחיות רבו על הנושא אך בשנת 1964 השלימו. לפי ירחון לייף בשנת 1958 האחיות היו "נשים בעלות ציטוט הגבוה בעולם" (מהדורת עיתון מ-7 באפריל 1958).

פאולין פיליפס התחברה לידוענים של התקופה כמו יוברט האמפרי, הרברט ליהמן, ג'רי לואיס ודין מרטין. היא הייתה חברת כבוד במועצה הלאומית של נשים יהודיות והייתה פעילה בקהילות יהודיות בכל עיר בה התגוררה.

בשנת 1998, לאחר מחקר עיתונאי היא גילתה מי המחברת של השיר אל נא תבכו מעל קברי.

בשנת 1987 פאולין פיליפס החלה לשתף את ביתה בכתיבת הטור ובשנת 2002 בגלל מחלתה עזבה את העיתון.

בנוסף לטור בעיתון, פאולין פיליפס הייתה מנחת תוכנית רדיו וכתבה מספר ספרים.

פאולין פיליפס נפטרה במינאפוליס בשנת 2013 ממחלת אלצהיימר.

==קישורים חיצוניים==

* 
* [https://jwa.org/encyclopedia/article/van-buren-abigail קורות חיים]
* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:עיתונאיות יהודיות אמריקאיות
קטגוריה:סופרות יהודיות אמריקאיות
קטגוריה:שדרני רדיו וטלוויזיה אמריקאים
קטגוריה:אישים שהונצחו בשדרת הכוכבים של הוליווד: רדיו
קטגוריה:אמריקאים ממוצא רוסי-יהודי
קטגוריה:סופרות אמריקאיות הידועות בשם עט
קטגוריה:אמריקאיות שנולדו ב-1914
קטגוריה:אמריקאים שנולדו ב-1914
קטגוריה:אמריקאיות שנפטרו ב-2013
קטגוריה:אמריקאים שנפטרו ב-2013
דודג' קאליבר

דודג' קאליבר (באנגלית: Dodge Caliber) היא מכונית משפחתית האצ'בק המוגדרת מכונית קומפקטית מתוצרת חטיבת דודג' בקונצרן המכוניות דיימלר AG (שנת הדגם 2007), בקונצרן Chrysler LLC (בין השנים 2009–2007), בקונצרן Chrysler Group LLC (בין השנים 2009–2011) אשר יוצרה בין השנים 2006 – 2011 בארצות הברית ובוונצואלה.

=="דודג' קאליבר"==
* יוצרו 515,484 יחידות.
* דגם הקונספט של "דודג' קאליבר" הוצג לראשונה בתערוכת הרכב הבינלאומית בז'נבה בשנת 2005.
* דגם "דודג' קאליבר" יוצר ממרץ 2006 – 23 נובמבר 2011 (שנת דגם 2012).
* 5 דלתות האצ'בק.
* 5 נוסעים.
* מנוע קדמי.
* סוגי הנעה: הנעה קדמית 4x2, הנעה כפולה 4x4.
* סוגי מנוע: מנועי בנזין, מנועי דיזל.

===דגמים===
* "SE" (בסיסי).
* "SXT".
* "R/T".
* "SRT4" (דגם ספורט).

== גלריה ==
<gallery mode="packed" heights="100">
קובץ: 2008 Dodge Caliber (PM) SX hatchback (20407389814).jpg| "דודג' קאליבר" דגם "SX", שנת 2008
קובץ:2011 Dodge Caliber (PM MY11) SXT hatchback (16629500188).jpg | "דודג' קאליבר" דגם "SXT", שנת 2011
קובץ:2006 Dodge Caliber (PM) SXT hatchback (15761825511).jpg | "דודג' קאליבר" דגם "SXT", שנת 2006
קובץ:Dodge Caliber Interior.jpg | "דודג' קאליבר" - מבט לתא הנהג ולוח מחוונים
קובץ:2007 Dodge Caliber RT in black, rear left.jpg | "דודג' קאליבר" דגם "RT", שנת 2007
קובץ:2007 Dodge Caliber hatchback -- NHTSA 01.jpg | "דודג' קאליבר", שנת 2007
קובץ:2007 Dodge Caliber hatchback -- NHTSA 02.jpg | "דודג' קאליבר", שנת 2007
קובץ:Dodge Caliber SRT4.JPG | "דודג' קאליבר" דגם "SRT4"
קובץ:DodgeCaliber.JPG | "דודג' קאליבר" דגם "SRT4"
קובץ:Tuned Dodge Caliber (Les chauds vendredis '12).JPG | "דודג' קאליבר" דגם "SRT4"
</gallery>

==ראו גם==
* דודג'
* קרייזלר נאון

==קישורים חיצוניים==

* 
* 
* [https://www.carsforum.co.il/cars/images/cars/dodge/caliber/דודג`-קאליבר-specs.pdf קטלוג "דודג' קאליבר"] (carsforum.co.il/cars/images/cars/dodge/caliber)

==הערות שוליים==

קטגוריה:מכוניות משפחתיות
קטגוריה:דגמי מכוניות שהושקו ב-2006
קאליבר
קטגוריה:מכוניות אמריקאיות
קטגוריה:כלי רכב המורכבים בוונצואלה
עידו איז'ק

עידו איז'ק (נולד ב-21 במאי 1976) הוא צלם, אושיית רשת ויצרן תוכן ישראלי, אחד הצלמים הראשונים בישראל שעברו לצלם בסלולר ומצלמי האופנה המובילים בישראל.

==ביוגרפיה==
עידו איז'ק נולד בקריית אונו. בוגר מגמת צילום בתיכון בן צבי קריית אונו. בצה"ל שירת כצלם צבאי במודיעין. בשנים 1999–2004 עבד כאסיסטנט של צלם האופנה רון קדמי.

בשנים 2004–2013 עבד כצלם אופנה עצמאי; בין המותגים להם צילם קמפיינים: דלתא, ארנה, ג'אמפ, סטיב מאדן, טאג וומן, המשביר לצרכן, ML, פוקס, אירית ודומינוס. צילם שערים וכתבות אופנה עבור העיתונים אַתְּ, עולם האשה, רייטינג ופנאי פלוס.

ביים וצילם קליפים לשירי מימון, דניאלה לוגסי, דנה עדיני, דניאל סלומון, אביהו שבת ומיכל אמדורסקי, עידן יניב, אסי ישראלוף ושלומי שבת.

ב-2013 הקים את CVM (content visual management) לניהול תוכן ודפי אינסטגרם, לחברה מעל חמישים לקוחות, ביניהם: סופר-פארם, אילנ'ס, סמסונג, אגאדיר, קניון רמת אביב,
קסטרו, קרולינה למקה, ג'ק קובה, רויאלטי ואמור. ב-2019 החברה מוזגה לחברת הדיגיטל פרפל.
בשנים 2014–2016 שימש פרזנטור של סמסונג ישראל, בשנים 2016–2018 שימש פרזנטור של וואווי.

נבחר בידי כתב העת אַתְּ לאחד ממאה המשפיעים בתעשיית האופנה, מרבה להופיע ולהתראיין בכלי התקשורת.

נכון לשנת 2020, משמש פרזנטור של סמסונג ישראל ומנהל קריאייטיב בגולדמן אינבסטמנט, בבעלותו של הדר גולדמן. מעביר סדנאות לצילום בסלולר ומרצה בנושא.

==קישורים חיצוניים==
* 

*[https://www.idoizsak.co.il/ האתר העברי]
*[http://Izsakido.com האתר האנגלי]

* [https://www.idocvm.com/ אתר CVM]
* [https://www.facebook.com/ido.izsak עמוד הפייסבוק של עידו איז'ק]
* [https://www.instagram.com/izsak/?hl=en עמוד האינסטגרם של עידו איז'ק]

==הערות שוליים==

קטגוריה:צלמים ישראלים
קטגוריה:פרזנטורים ישראלים
קטגוריה:צלמי אופנה ישראלים
קטגוריה:בוגרי תיכון בן צבי (קריית אונו)
קטגוריה:ישראלים שנולדו ב-1976
צאריצינו (נפה)

נפת צאריצינו (ברוסית: район Царицыно) היא נפה של המחוז הדרומי של העיר הפדרלית מוסקבה, שברוסיה. שטח הנפה הוא 8.4344 קמ"ר ואוכלוסייתה מונה 129,318 תושבים (2020).

מאז 1968 נכלל לנינו (צאריצינו ההיסטורי) בנפת המשמר האדום (קרסנוגוורדיסקי) במוסקבה. בשנת 1991 חולקה מוסקבה ל-10 מחוזות אדמיניסטרטיביים. במחוז האדמיניסטרטיבי הדרומי הוקמה נפת צאריצינו. במקביל, צאריצינו ההיסטורית (לנינו) חולקה בין שלושה נפות: צפון אורחובו-בוריסובו, ביריוליובו המזרחית וצאריצינו. צאריצינו העתיקה ופארק צאריצינו הם כיום מקום בילוי, אירועים חגיגיים משותפים לתושבי הנפות הללו. עם זאת, המוזיאון וארמון צאריצינו אינם חלק מהנפה.
== אתרים ראויים לציון ==
* בית האייקונה של אם האל
* בית עלמין קוטלבסקויה
* תחנות מטרו צאריצינו וקנטמירובסקאיה
* פארק ארשינובסקי
* פארק סוסנקי
* הפארק העממי "נדז'דה"

==קישורים חיצוניים==

* 

קטגוריה:מוסקבה: נפות
דניאל הרטמן

הרב דניאל הרטמן (נולד ב-13 באוקטובר 1958) הוא נשיא מכון שלום הרטמן ומנהל פרויקט Speaking iEngage.

== ביוגרפיה ==
הרטמן נולד בניו יורק בשנת 1958 לברברה ודוד הרטמן. כשהיה בן 13 עלתה משפחתו לישראל.

למד בישיבת נתיב מאיר ובישיבת הר עציון. התגייס לחיל השריון שם פיקד על טנק ולחם במלחמת לבנון הראשונה. בעקבות המלחמה חזר הרטמן לארצות הברית שם למד לתואר שני וכיהן כרב במרכז קהילתי בניו ג'רזי.<ref name=":0"></ref>

בהמשך חזר הרטמן לישראל והחל לעבוד עם אביו במכון שלום הרטמן, מאז 1997 הוא המוביל בפועל של המכון ומאז 2005 הוא הנשיא הרשמי של המכון.<ref name=":0" />

להרטמן תואר דוקטור לפילוסופיה יהודית מהאוניברסיטה העברית, תואר שני בפילוסופיה מדינית מאוניברסיטת ניו יורק, תואר שני בלימודי דתות מאוניברסיטת טמפל והסמכה לרבנות ממכון שלום הרטמן.

הרטמן כיהן בעבר כחבר הוועד המנהל של הקריה האקדמית אונו.

הרטמן הקים תוכנית במכון שלום הרטמן, שתוביל להסמכה של רבנים מחוץ לסמינרים הרבניים הדתיים הקיימים בישראל.

== משפחתו ==
נשוי לעדינה, אב לשלושה, וסב לשלושה.

אחיו ואחיותיו הם:
* פרופ' טובה הרטמן - דיקנית הפקולטה למדעי הרוח והחברה בקריה האקדמית אונו, פעילה לשוויון מגדרי ומיני, מייסדת קהילת שירה חדשה בירושלים.
* פרופ' עדינה מאיר הרטמן - ראש החוג לריפוי בעיסוק באוניברסיטה העברית
* רנן הרטמן - יוזם ומנכ"ל הקריה האקדמית אונו
* דבורה כ"ץ - הייתה אשתו של הנווט אהרן כץ שנהרג במלחמת שלום הגליל.

== ספריו ==
* גבולות היהדות (2007)
* יהדות ואתגרי החיים המודרניים (2007)
* אלוהים בעדיפות שנייה: כיצד להציל את הדת מעצמה (2016)
== קישורים חיצוניים ==

* [https://heb.hartman.org.il/person/donniel-hartman/ דניאל הרטמן], באתר מכון שלום הרטמן
* 
* 
* 
* 

== הערות שוליים ==

קטגוריה:משפחת הרטמן
קטגוריה:ישראלים ילידי ארצות הברית
קטגוריה:בוגרי ישיבת נתיב מאיר
קטגוריה:בוגרי ישיבת הר עציון
קטגוריה:בוגרי אוניברסיטת ניו יורק
קטגוריה:בעלי תואר דוקטור מהאוניברסיטה העברית בירושלים
קטגוריה:ישראלים שנולדו ב-1958
ריליאנס אינדסטריז

ריליאנס אינדסטריז או RIL (על פי שמה באנגלית: Reliance Industries Limited) הוא תאגיד הודי רב-לאומי עם משרדים ראשיים במומבאי, מהאראשטרה, הודו. לתאגיד עסקים ברחבי הודו בתחום האנרגיה, הפטרוכימיה, טקסטיל, משאבים טבעיים, קמעונאות ותקשורת. היא בין החברות הרווחיות ביותר בהודו,<ref></ref> והחברה הציבורית הגדולה בהודו במונחי שווי שוק.<ref></ref><ref></ref> ב-22 ביוני 2020, הייתה RIL לחברה ההודית הראשונה שעוברת את שווי השוק של 150 מיליארד דולר, ובספטמבר עברה גם את רף ה-200 מיליארד.<ref></ref><ref></ref> הבעלים ויושב ראש הדירקטוריון של התאגיד הוא מוקש אמבאני.

== ראו גם ==
* רשת 18

== קישורים חיצוניים ==

* 

* 

== הערות שוליים ==

קטגוריה:חברות הודיות
קטגוריה:תעשיית טקסטיל
קטגוריה:חברות בשווי שוק מעל 200 מיליארד דולר
קטגוריה:הודו: תקשורת
האקדמיה הסלובנית למדעים ואמנויות

האקדמיה הסלובנית למדעים ואמנויות (בסלובנית: Slovenska akademija znanosti in umetnosti, בראשי תיבות: SAZU) מאגדת את טובי המדענים והחוקרים בסלובניה. מטרתה של האקדמיה היא קידום המדע והאמנויות במדינה, תמיכה בתחומי מחקר שונים, והפצת הידע המדעי. האקדמיה מקדמת קשרי מדע בין סלובניה לבין מדינות אחרות, ותומכת במדענים צעירים. נכון לאוגוסט 2020 האקדמיה כוללת 93 חברים.

ראשיתה של האקדמיה בשנת 1938 כאשר היא הוקמה כאקדמיה למדעים ואמנוניות. בשנת 1943 כאשר מילן וידמר היה יושב ראש האקדמיה לשמה התווסף תואר "סלובנית". בשנת 1949 האקדמיה איבדה את עצמאותה ואף לשורותיה התקבלו חברים על בסיס "חשיבות כללית" דוגמת יוסיף ברוז טיטו ואדווארד קרדל. בהתאם למקובל במדינות הגוש המזרחי הוקמו מוכני מחקר בתחומים השונים.

בשנת 1994 התקבל חוק האקדמיה הוא קיבלה את שמה הנוכחי. כיום אקדמיה כוללת 6 חטיבות:
* חטיבת מדעי החברה והיסטוריה
* חטיבת פילולוגיה ומדעי הספרות
* חטיבת מתמטיקה, פיזיקה, כימיה ומדעים טכניים
* חטיבת מדעי הטבע
* חטיבת אמנויות
* חטיבת הרפואה

ליד האקדמיה פועלת סיפרייה השלישית בגדולה בסלובניה.

בשנים 1987–2002 אנשי האקדמיה פעלו להוצאה לאור של אנציקלופדיה של סלובניה ב-16 כרכים.

החל משנת 2013 האקדמיה החלה בפרסום של "מילון ביוגרפי הסלובני".

==קישורים חיצוניים==

* 
* 

קטגוריה:סלובניה: מדע וטכנולוגיה
קטגוריה:אגודות מדעיות
קטגוריה:ליובליאנה: מבנים
קטגוריה:ארגונים החברים במועצת המדע הבין-לאומית
טושינו הדרומית

טושינו הדרומית (ברוסית: Южное Тушино) הוא ראיון של המחוז הצפון-מערבי של העיר הפדרלית מוסקבה, שברוסיה. שטח הראיון הוא 7.94 קמ"ר ואוכלוסייתו מונה 109,708 תושבים (2020).

בטושינו הדרומית ישנם מספר אצטדיונים וחדרי כושר, היכל הקרח "זבזדה", בית הספר לספורט לילדים ונוער מס' 103 "יוז'נויאה טושינו". בית הספר זה עוסק בשני סוגים של ענפי ספורט: רוגבי והיאבקות בסגנון יווני-רומי. על בסיס בית ספר לספורט זה, פועל מועדון הרוגבי "יוזנויאה טושינו", המשחק באליפות הרוגבי של מוסקבה, שהיא ליגת "מוסקבה" של ליגת הרוגבי הפדרלית, הליגה השלישית בענף הרוגבי ברוסיה. ישנם מועדוני כדורסל וכדורגל לילדים כמעט בכל בית ספר ציבורי.

== אתרים ראויים לציון ==
* מרכז קניות ובידור "קליידוסקופ"
* אנדרטה לטבע "סחודניצסקאיה צ'אשה" (חלק מהפארק "טושינסקי")
* אחוזת בראטצבו, כיום בית מנוחה של איגוד עובדי התיאטרון של הפדרציה הרוסית.
* מפעל טושנסקי לבניית מכונות
* תחנת מטרו "סוחודנסקאיה"

==ראו גם==
* טושינו

==קישורים חיצוניים==

* 

קטגוריה:מוסקבה: נפות
אתר המורשת התעשייתית בריוקאן-נוטודן

אתר המורשת התעשייתית בריוקאן-נוטודן הוא אתר מורשת עולמית השוכן במחוז וסטפול וטלמרק בנורווגיה. הוא נוצר כדי להגן על הנוף התעשייתי סביב אגם הדלסטבנט . הנוף מתרכז במפעל שהוקם על ידי חברת "נורסק הידרו" לייצור דשן סידן מחנקן אטמוספירי. האתר כולל גם תחנות כוח הידרואלקטריות, מסילות ברזל, קווי הולכה, מפעלים, ומגורי עובדים ומוסדות חברתיים בעיירות נוטודן ובריוקאן.<ref name="wh"></ref>

האתר נכנס לרשימת המורשת העולמית הפוטנציאליים ב-19 ביוני 2009.<ref name="unesco_long"></ref> ב-5 ביולי 2015 הוא הוצב ברשימת אתרי מורשת עולמית בתור אתר תרבות על פי קריטריון 2 וקריטריון 4.

== תהליך הייצור ==
בתחילת המאה העשרים, נורווגיה הצליחה למנף את הזמינות של כוח הידרואלקטרי זול כדי להתחיל בפיתוח תעשייתי. אזור טלמרק המאוכלס בדלילות נבחר לעשות את המעבר מאזור חקלאי לאזור תעשייתי. על מנת לתמוך בהתרחבות החקלאית, נורווגיה דרשה כמויות גדולות של דשן. הפתרון השכיח ביותר היה נתרן חנקתי, שהופק באמצעות כרייה.

==קישורים חיצוניים==

== הערות שוליים ==
דודג' מיראדה

דודג' מיראדה (באנגלית: Dodge Mirada) היא מכונית קופה בסגנון מכונית סלון מפוארת מתוצרת חטיבת דודג' בקונצרן המכוניות האמריקאיות קרייזלר אשר יוצרה בין השנים 1980 – 1983 בקנדה.

=="דודג' מיראדה"==

* יוצרו 52,947 יחידות.
* 2 דלתות.
* 5 נוסעים (2 + 3).
* מנוע קדמי.
* סוג הנעה: הנעה אחורית.
* סוג מנוע: מנועי בנזין.

===ממאפייני דגמי "דודג' מיראדה"===
* בדגמי הבסיס הורכב גג מתכת בסיסי עם פסי יופי כרום. הרוכשים שבחרו להראות את המיראדה שלהם קצת יותר ספורטיבית, יכלו לבחור בגג שמש או בגג מסוג "T-top" זכוכית. ומי שרצה מראה יוקרתי יותר יכול היה לבחור גג לנדאו ויניל או גג קבריולה, שהיה בעצם חלק עליון להמרה מדומה. גג שמש הוצע לדגמים בשנים 1980 ו-1981.
* דגמי הבסיס הגיעו עם גלגלי פלדה בגודל 15 אינץ' עם כובעי רכזת דמויי טורבינה, או גלגלי אלומיניום בגודל 15 אינץ' מלוטשים עם קטעים מצוירים וכובעי מרכז כרום בהירים.
* לוח המחוונים של דגם הבסיס היה שחור בגימור עץ מלאכותי דמוי עץ, שהקיף את קונסולת המרכז, ואילו דגם ה-CMX הגיע עם גימור אלומיניום מוברש המחליף את העץ. לרוכשים הייתה האפשרות לבחור בין סטריאו AM / FM או סטריאו AM / FM / קלטת, סטריאו AM / FM / 8-track, ובנוסף ניתן היה לבחור ברדיו קרייזלר CB.
* חלונות ידניים היו סטנדרטיים בדגם הבסיס, אך ניתן להזמין את חלונות הכוח בדגם CMX וגם בדגמי הבסיס.
* בדגמי "דודג' מיראדה" בידדו את המתלים הקדמיים והאחוריים בצורה יעילה, השתמשו בבולם רטט במוט המדחף, הוסיפו בידוד לדלתות, רבעי הלוחות, הרצפה, הגג ומדף החבילות, ועדכנו את אטמי הדלת, החלון ועמודי ההגה.

===דגמים===
* "בסיסי".
* "SE" (היה קרוי גם "S").
* "CMX".

== גלריה ==
<gallery mode="packed" heights="120">
קובץ:Dodge-Mirada 1.1.jpg | "דודג' מיראדה"
קובץ:1980 Dodge Mirada, Eggshell White, rear right (Hershey 2019).jpg | "דודג' מיראדה", שנת 1980
קובץ:1980 Dodge Mirada (35147408815).jpg | "דודג' מיראדה", שנת 1980
קובץ:Dodge Mirada (5117099495).jpg | "דודג' מיראדה"
קובץ:81 Dodge Mirada (7299647752).jpg | "דודג' מיראדה", שנת 1981
קובץ:1980 Dodge Mirada, Eggshell White, interior (Hershey 2019).jpg | "דודג' מיראדה", שנת 1980 - מבט לתא הנהג ולוח מחוונים
קובץ:1983 Dodge Mirada CMX (36671779012).jpg | "דודג' מיראדה" דגם "CMX", שנת 1983
קובץ:BuddyArrington67racecar1983.jpg | "דודג' מיראדה" במרוץ נאסקאר
</gallery>

==ראו גם==
* דודג'

==קישורים חיצוניים==

* 
* 

==הערות שוליים==

קטגוריה:מכוניות סלון
קטגוריה:מכוניות קופה
קטגוריה:דגמי מכוניות שהושקו ב-1980
מירדה
קטגוריה:כלי רכב המיוצרים בקנדה
כביש עוקף שדרות

כביש עוקף שדרות הוא כביש רוחב עתידי, שיתחיל בצומת עם כביש 232 באזור צומת איבים שנמצא בסמוך לכפר הסטודנטים איבים ויסתיים בצומת קיבוץ ארז שיחבר את הכביש עם כביש 34 בסמוך לקיבוץ אור הנר ולקיבוץ ארז.

הכביש ישמש את תושבי שכונת נאות השקמה, בן-גוריון ב' ושכונות נוספות שיבנו בצפון שדרות.

== היסטוריה ==
בינואר 2003 פורסם כי מע"צ מחוז דרום מקדמת תוכנית להקמת כביש עוקף לשדרות שיעבור משדרות לצומת יד מרדכי מדובר, בראיון לתקשורת שנתן מנכ"ל מע"צ, עמי לקס נימק את ההחלטה לקידומם הקמת הכביש בכך שהכביש הנוכחי (כביש 34) מסוכן לנוסעים בשל קרבתו לרצועת עזה והוא יהווה חלופה בטוחה יותר מאשר כביש 34. התוכנית באותה תקופה קבע כי אורך הכביש יהיה כ-4 ק"מ ועלות הקמתו הוערכה ב-30 מיליון שקלים לפחות.

בדצמבר 2015 אושרה להפקדה תוכנית שכוללת הקמת אזור תעסוקה של "שכונת מתחם 9" בשדרות, את אזור התעסוקה ישמש בעיקר כביש עוקף שדרות.

באוקטובר 2017 התפרסם כי הכביש ישמש את אחת משכונת המגורים העתידית של שדרות, שתקרא שכונת שדרות בפארק שתשתרע על כ-1,260 דונם ותכלול כ-1,550 יחידות דיור, מלבד כביש עוקף שדרות גם כביש 35 ישמש את תושבי השכונה.

באפריל 2018 נחתם הסכם גג לעיריית שדרות במעמד ראש ממשלת ישראל, בנימין נתניהו במסגרת הסכם הגג תחייב העירייה לשווק כ-8,800 יחידות דיור בעיר וכן הקמתם של מבני ציבור ותשתיות, עלותו המשוערת של הסכם הגג מוערכת בכ-1.9 מיליארד שקלים. מלבד פתרונות דיור נקבע כי למעלה מ-100 מיליון שקל יושקעו בפתרונות תחבורה בהם ביצוע כביש עוקף שדרות, שדרוג הכניסה המערבית לעיר דרך כביש 34 וכן שדרוג הכניסה המזרחית לעיר מכביש 232.

בספטמבר 2021 החלו העבודות להקמת הכביש, הן צפויות להסתיים במאי 2023. עד אותה שנה הפרויקט הוכר ככביש 333, אך עם סימון שדרות בן-גוריון בירושלים במספר זה, הוזז הסימון שלו ל-334<ref></ref> (על אף שקיים כיום כביש עם אותו מספר). הכביש החדש יהיה למעשה המשכו של כביש 334 הקיים.

==צמתים לאורך הכביש==
{| class="wikitable" border=1 cellpadding=1
!קילומטרים
!שם
!סוג מפגש
!מיקום
!דרכים מצטלבות
|-
| colspan="5" align="center" bgcolor="#D8 BF D8" |כביש עוקף שדרות (ממערב למזרח)
|-
| align="center" | 0
| align="center" | צומת קיבוץ ארז
| align="center" align="center" |אור הנר, ארז
| align="center" |, כביש 3523 וכביש 3521.
|-
| align="center" |1.2
| align="center" | צומת ללא שם
| align="center" align="center" | שדרות
| align="center" | כביש גישה לשכונת הבוסתנים
|-
| align="center" | 2.9
| align="center" | צומת ללא שם
| align="center" align="center" | שדרות
| align="center" | רחוב אריאל שרון
|-
| align="center" | 3.9
| align="center" | צומת איבים
| align="center" align="center" | שדרות, איבים
| align="center" | 
|-
|}

== הערות שוליים ==

עוקף
שדרות
קטגוריה:איבים
Louder Than Love

Louder Than Love הוא האלבום השני של להקת הגראנג' סאונדגארדן שיצא לאור בספטמבר 1989 בחברת התקליטים A&M.

אחרי סיבוב ההופעות לאחר אלבום הבכורה של הלהקה "Ultramega OK" שיצא שנה לפני כן, עזבה הלהקה את הלייבל SST, עברה ל-A&M שנחשבת ללייבל בכיר יותר, והחלה לעבוד על האלבום השני שלה. השירים באלבום זה רובם בז'אנר המטאל ונוטים לכיוון הגראנג', כשבחלקם ישנם מקצבי זמן שהם לא מסורתיים בז'אנר.

האלבום סומן כ"דרוש להשגחת הורים" בגלל המילים הפרובוקטיביות של השירים בו ("Parental Advisory"). אלבום זה היה הראשון של הלהקה עד אז, שהצליח להיכנס למצעד הבילבורד 200 (200 האלבומים הנמכרים ביותר בארצות הברית), למקום ה-108 בשיאו.

לאחר יציאת האלבום, החלה הלהקה בסיבוב הופעות בצפון אמריקה ואירופה. היה זה האלבום האחרון בהשתתפותו של בסיסט הלהקה הירו ימאמוטו, שעזב אותה לאחר מכן.

== רשימת השירים ==

==קרדיטים==
* מאט קמרון - תופים
* כריס קורנל - שירה, גיטרת קצב
* קים ת'איל - גיטרה מובילה
* הירו ימאמוטו - בס
* סאונדגארדן - הפקה
* טרי דייט - הפקה, עיבודים
* נלסון איירס, ג'ק אנדינו, סטיוארט הלרמן - עוזרי הפקה
* מייקל ברביירו, סטיב תומפסון - מיקסינג
* ארט צ'אנטרי - עיצוב ואומנות
* היווי ווינברג - מסטרינג
* סוזן סילבר - ניהול בפועל
* צ'ארלס פיטרסון - תמונות בעטיפת האריזה
* מייקל לוין - תמונות בגב האריזה
* ברוס פביט - עטיפה קדמית

==קישורים חיצוניים==

קטגוריה:אלבומי גראנג'
קטגוריה:סאונדגארדן
קטגוריה:אלבומי 1989
קטגוריה:אלבומים באנגלית